**ÉLMÉNYBESZÁMOLÓ**

**- KÖZELEBB AZ ERASMUS+ IFJÚSÁGI PROJEKTEKHEZ** **-**

Nevem: **Szabó Melinda**

Szervezetem: **Napos Oldal a Sérült Emberekért Alapítvány**

Városom: **Szeged**

A projekt, amin részt vettem:

**Small Step is a Big Step**

Helyszíne**: Budapest-Párizs**

Időpontja: **2015. november - 2016. június**

A projekt típusa: **LCCT**

Témája: **Towards inclusion and diversity in Europe**

A szervezetem és/vagy az én e-mail címem:

[**szabo.meme.linda@gmail.com**](mailto:szabo.meme.linda@gmail.com)

**Értékelés**

Munkánk során hátrányos helyzetű, fogyatékossággal élőkért dolgozunk, egészséges fiataloknak mutatunk be különleges élethelyzeteket. Munkatársaim is megváltozott munkaképességűek. Így a másság és az ebből fakadó helyzetek a mindennapjaimhoz tartoznak.

Mindig is jól éreztem magam nemzetközi környezetben és a mai napig érdekel, az emberek milyennek látják a világot a saját kultúrájuk és társadalmi hátterük "szemüvegén" keresztül. Fogyatékos és az átlagostól eltérő, kihívással élő emberekként élni ma Európában nem mindig egyszerű, de tehetünk azért, hogy elfogadóbbak, befogadóak legyünk úgy, hogy közben mindenki hű maradhasson saját identitásához.

Nemcsak sérültekkel dolgozó szakemberként, hanem látássérültként is szerettem volna részese lenni egy olyan hosszú távú projektnek, ahol egy ilyen színes csapattal van lehetőségem együtt dolgozni.

Mivel mindannyian más múlttal, perspektívával és nyitottan vettünk részt a programon és váltunk "small stepperekké", rengeteg olyan emlékkel és tapasztalattal gazdagodtam, amik inspirációt és új lendületet adnak az itthoni munkámhoz. A fiatalokkal való együttműködés mindig izgalmas és változatos számomra, mégis kell, hogy időnként mások tapasztalataiból és sikereiből töltekezzem. Ezért is nagy kincs minden egyes személyes ismeretség, amiket a tréningnek köszönhetek.

Sokszor hasonló nehézségekkel kell szembenéznünk európaiként, fiatalokkal vagy hátrányos helyzetűekkel dolgozóként, de a nemzetközi csapat és a fantasztikus trénerek segítségével nem akadt olyan kérdés, melynél ne kerültünk volna közelebb a megoldáshoz, ha csak egy kis lépéssel is.